
	˝Consiliul Superior al Magistraturii 
este garantul independenţei justiţiei˝ 
(art. 133 alin.1 din Constituţie, republicată)
	Calea Plevnei, nr. 141B, sector 6, cod poștal 060011
    Tel: 021-311.69.02
  Fax: 021-311.69.01
    e-mail: cornelia.bucur@csm1909.ro
  Website: www.csm1909.ro






ANUNȚ
privind organizarea întâlnirii de dezbatere publică asupra
proiectului de Ghid privind relația sistemului judiciar cu mass-media


Consiliul Superior al Magistraturii anunță că a finalizat elaborarea proiectului de actualizare a Ghidului privind relația sistemului judiciar cu mass-media și organizează dezbatere publică în data de 13.06.2019, ora 10-12, la sediul Consiliului din strada Calea Plevnei nr. 141B, centrul de presă.
Persoanele interesate vor putea să anunțe intenția de participare la adresa de email cornelia.bucur@csm1909.ro până la data de 11.06.2019 ora 16.00.
Accesul în sală se face în limita locurilor disponibile, conform art.  8 alin. (3) din Legea nr. 52/2003, actualizată, sens în care a stabilit următoarea ordine de precădere pentru un număr de 24 locuri:
a) Prima prioritate: persoanele care au solicitat organizarea dezbaterii publice conform art. 7 alin (9),  
b) A doua prioritate: reprezentanții asociațiilor profesionale ale magistraților, 
c) [bookmark: _GoBack]A treia prioritate: reprezentanții organismelor mass-media acreditați la Consiliul Superior al Magistraturii și reprezentanții organismelor media specializate ca profil în aria de justiție,
d) A patra prioritate: organizațiile societății civile de apărare a drepturilor omului și ai instituțiilor publice,
e) Alte persoane interesate.

Confirmarea invitației de participare se va face în data de 12.06.2019, iar în cazul în care vor fi mai multe solicitări decât capacitatea sălii, persoanele care nu mai au spațiu, vor fi înștiințate despre aceasta, permițându-se transmiterea în scris a sugestiilor la adresa de email indicată. 


Proiectul supus dezbaterii se regăsește aici.
Formularul de prezentare a propunerilor și sugestiilor în cadrul dezbaterii se regăsește aici. Pentru facilitarea prelucrării sugestiilor transmise în cadrul dezbaterilor vă rugăm să le transmiteti și în format electronic.

